Flyttemannskaper ankommer hotellet for å pakke sammen tingene i kontorlandskapet. Arnfinn og Storm har kjøpt Cæsar Praha og Cæsar London. Juni, Julie og Eva tigger gamle venner om å få låne penger slik at de kan kjøpe opp Hotel Cæsar. Eva får et lån på 100 millioner, mens når Juni spør Arnfinn om et lån får hun vite at han selv har planer om å kjøpe Hotel Cæsar. Juni blir rasende. Albert vil innlede et forhold med Eva, men hun er usikker. Når hun finner Jens August spillende kabal på sofaen i toppetasjen løper hun hjem til Juni for å snakke med Albert, men han har allerede dratt til Goa med Måne. Runa ber Storm med på kino, men blir nok en gang skuffet over at Storm nok en gang må jobbe når de skulle være sammen.